Ясуловгун (ХIажи) къватIире рахъараб бакIалда МахIмудил бер речIчIула хъалаялда цере чIарал чуяздаги гьезда сверухъ лъугьун хьвадулел бихьиназдаги. Гьенире аразда лъала Дагъистаналъул полк гIуцIулеб букIин ва полкалде гIолохабиги хъвалел рукIин. Щибго ургъичIого МахIмудицаги лъазабула живги полкалде ине вугилан. Ясуловас щиб мацI бицаниги гьес гIодобе биччачIо: гIадамал холеб бакIалда живги хвезе бегьуларев чи гурилан.